ASL AFTERNOON TRADE – บล.เอเอสแอล
SET…ปรับตัวเพื่อรอผลประกอบการ แนวรับสำคัญ 1,530-1,527 ต …
11 ก.พ. 2563

SET…ปรับตัวเพื่อรอผลประกอบการ แนวรับสำคัญ 1,530-1,527
ตลาดหุ้นไทยภาคเช้าผันผวนขึ้นทดสอบ 1,540 ไม่ผ่านยืนพร้อมแรงขายปรับลดความเสี่ยงผลประกอบการที่จะทยอยประกาศออกมา ในขณะที่กลุ่มก่อสร้างขึ้นตอบรับล่วงหน้าการโหวตวาระ2และ3ของ พรบ.รายจ่ายงประมาณประจำปี 2563 ในวันที่ 13 นี้ ติดตามแถลงการณ์รอบครึ่งปีของประธานเฟดต่อสภาผู้แทนฯและวุฒิสภาคืนนี้และพรุ่งนี้ โดยเฉพาะประเด็นผลกระทบจากไวรัสโคโรนาสายพันธ์ใหม่
กลยุทธ์ – ดัชนีปิดภาคเช้าปิดตัวด้วยแท่งเทีนสีดำสัญญาณลบ บ่งชี้ถึงแรงขายทำรอบ แนวรับสำคัญ 1,530-1,527 เป็นจุดพิจารณา ไม่ต่ำกว่าลงมามีโอกาสสร้างกรอบแกว่งตัวออกด้านข้าง
BGRIM
กลับตัวขึ้นยืนในกรอบ Bollinger Band มั่นคง
ปิด 59.00
แนวรับ 57.50 / 55.25
แนวต้าน 60.75 / 62.00
Cut loss &lt; 55.25
แท่งเทียนกลับตัวขึ้นยืนในกรอบ Bollinger Band มั่นคง มีโอกาสปรับตัวขึ้นทดสอบแนวต้านที่ 60.75 / 62.00 ตามลำดับ ระหว่างวันเน้นยืนที่บริเวณแนวรับ 57.50 / 55.25 ได้เท่านั้นเพื่อคงรูปแบบแนวโน้ม ขณะที่ Slow stoc. มีแนวโน้มตัดขึ้น + RSI ชี้ขึ้นเป็นโมเมนตัมบวก
BH
ยืนแนวต้านขาขึ้น EMA10 วัน มั่นคง
ปิด 136.50
แนวรับ 134.50 / 131.00
แนวต้าน 138.00 / 142.50
Cut loss &lt; 131.00
แท่งเทียนปรับตัวขึ้นมายืนแนวต้านขาขึ้น EMA10 วัน มั่นคง มีโอกาสทดสอบแนวต้าน 138.00 / 142.50 ตามลำดับ ระยะสั้นเน้นยืนที่บริเวณแนวรับ 134.50 / 131.00 ไม่ควรต่ำกว่าเพื่อคงรูปแบบแนวโน้มขาขึ้น ขณะที่ Slow stoc. + RSI ชี้ขึ้นออกจากภาวะ oversold เป็นโมเมนตัมบวก
SELL SIGNAL TOP
ปรับตัวลงหลุดแนวรับขาขึ้น EMA10 วัน
ปิด 53.00
แนวรับ 52.25 / 50.50
แนวต้าน 54.50 / 56.25
แท่งเทียนปรับตัวลงหลุดแนวรับขาขึ้น EMA10 วัน ระหว่างวันมีโอกาสที่จะปรับตัวลงต่อ ระยะสั้นเน้นยืนแนวรับ 52.25 / 50.50 เป็นจุดพิจารณา หากปรับตัวลงต่ำกว่ามีโอกาสปรับตัวลงต่อ ควรหลีกเลี่ยง ขณะที่ Slow stoc มีแนวโน้มตัดลง + RSI ที่ชี้ลงเป็นโมเมนตัมขาลง
TIME TO SWITCH
โรงกลั่น
แนะนำ SWITCH กลุ่ม “โรงกลั่น” เช่น TOP BCP SPRC ESSO เนื่องจากราคาปรับตัวขึ้นในช่วงที่ผ่านมา มองว่าเป็นจังหวะขายทำกำไร รวมถึงราคาน้ำมันที่ปรับตัวต่อเนื่องจากความกังวลการแพร่ระบาดไวรัสโคโรนาที่ส่งผลต่อเศรษฐกิจโลกและอุปสงค์การใช้น้ำมัน อีกทั้งการที่รัฐเซียไม่แสดงท่าทีที่ชัดเจนต่อข้อเสนอของกลุ่มโอเปกในการปรับลดกำลังการผลิตน้ำมันด้วย
Top pick ASL
ภาพรวมการลงทุนในเดือน ก.พ. 63 มีหลายปัจจัยที่ยังท้าทายและยังต้องติดตามไม่ว่าจะเป็นการแพร่ระบาดของเชื้อไวรัสโคโรนาและไข้หวัดนกในช่วงเวลานี้ รวมถึงการทยอยประกาศผลการดำเนินงานของภาค Real Sector ที่คาดว่าจะออกมาไม่ได้ดีกว่าที่คาดนัก ดังนั้นด้านกลยุทธ์การลงทุน เน้น Selective Buy หุ้นที่มีปัจจัยบวกเฉพาะตัว ร่วมกันกับกลุ่ม High Dividend Yield และกลุ่ม Defensive เราแนะนำ TU RBF MTC CHG KKP LH BAM TTW เป็นหุ้นเด่นประจำเดือน ก.พ. 2563
 